钦定古今图书集成/明伦汇编/闺媛典/第122卷 > 翠娥秀
## 钦定古今图书集成/明伦汇编/闺媛典/第122卷 > 翠娥秀

按《松江府志》：“翠娥秀，姓李氏，赵之娼女也。既笄，以处
子适镇守松江管军副万户石薛彻都为小妇。居数
年，无子，彻都卒，秀年二十五，服丧过哀，固护指甲，示
无他志。父母劝改适，对曰：‘爪折可也’。然护之愈严。薛
彻都子世爵事之如母，秀复脱簪珥道装，益明其志。
年逾八袠，爪长尺馀终。”